Video: Skoolmeisie geskors oor "bless you" ná nies | Maroela Media
Kendra Turner (Skermskoot uit die video)
Kendra Turner, 'n leerling aan Hoërskool Dyer County in Tennessee in Amerika, is vir 'n ruk lank uit die skool geskors nadat sy vir 'n medeleerling wat genies het, "bless you" toegewens het, berig MyFoxMemphis.
Die onderwyseres het glo die term verbied omdat dit "net in die kerk" gebruik mag word. Sy het na bewering ook verskeie ander uitdrukkings, soos "hang out" verbied omdat dit die klas sou ontwrig.
Kendra het op haar Facebook-blad te kenne gegee dat sy geskors is omdat sy vir haar godsdiens ingetree het. Sy meen die grondwet bied aan haar godsdiens- en uitdrukkingsvryheid.
Die skool wou nie op die voorval reageer nie, maar het aangedui dat daar in alle dissiplinêre gevalle twee kante aan 'n saak is. Volgens die skool is sy gedissiplineer het omdat sy gepraat het nadat die onderwyseres stilte versoek het.
Dit klink vir my 'n bietjie belaglik.
Deesdae sou n f…you dalk meer aanvaarbaar gewees het.
Wys jou maar net sommige onderwysers kan ook maar kinderagtig wees.
Only in America! Simpel verby! En die skool se verduideliking dat sy dissipline moes kry omdat sy gepraat het na die onnies gevra het vir stilte is net so belaglik – mens skors mos nie 'n kind vir so iets kleins nie?? Ai tog die yanks….